
	x)	tuomitaan jälleen painokkaasti Venäjän laiton hyökkäyssota Ukrainaa vastaan ja sen hyökkäykset maailmanrauhan ja turvallisuuden rakenteita, kuten YK:n turvallisuusneuvoston välineitä, vastaan; pyritään saamaan aikaan täysimittainen tulitauko siviilien kärsimyksen lievittämiseksi sekä Ukrainaan kattava, oikeudenmukainen ja kestävä rauha sekä vankat turvatakuut, jotka perustuvat YK:n peruskirjaan ja kansainväliseen oikeuteen ja joilla estetään ja välittömästi torjutaan uudet hyökkäykset, sekä varmistetaan kattava vastuuvelvollisuus sotarikoksista ja siepattujen ukrainalaislasten, vangittujen siviilien ja sotavankien palauttaminen; tuetaan YK:ta määritettäessä oikeudellisia mekanismeja Venäjän jäädytettyjen varojen käyttämiseksi Ukrainan jälleenrakentamisessa ilman, että EU:n jäsenvaltioille koituu taloudellista rasitetta; pyritään tuomitsemaan kyberhyökkäykset, joita Venäjä ja sen liittolaiset kohdistavat kolmansien maiden yhteisöihin ja henkilöihin;
	x)	tuomitaan jälleen painokkaasti Venäjän laiton hyökkäyssota Ukrainaa vastaan ja sen hyökkäykset maailmanrauhan ja turvallisuuden rakenteita, kuten YK:n turvallisuusneuvoston välineitä, vastaan; pyritään saamaan aikaan täysimittainen tulitauko siviilien kärsimyksen lievittämiseksi sekä Ukrainaan kattava, oikeudenmukainen ja kestävä rauha sekä vankat turvatakuut, jotka perustuvat YK:n peruskirjaan ja kansainväliseen oikeuteen ja joilla estetään ja välittömästi torjutaan uudet hyökkäykset, sekä varmistetaan kattava vastuuvelvollisuus sotarikoksista ja siepattujen ukrainalaislasten, vangittujen siviilien ja sotavankien palauttaminen; tuetaan YK:ta määritettäessä oikeudellisia mekanismeja Venäjän jäädytettyjen varojen käyttämiseksi Ukrainan jälleenrakentamisessa ilman, että EU:n jäsenvaltioille koituu taloudellista rasitetta; pyritään tuomitsemaan kyberhyökkäykset, joita Venäjä ja sen liittolaiset kohdistavat kolmansien maiden yhteisöihin ja henkilöihin; korostetaan, että Ukrainan jälleenrakentamisessa olisi keskityttävä ensisijaisesti vahvistamaan julkisia palveluja, asuntotuotantoa, terveydenhuoltoa, koulutusta ja siviili-infrastruktuuria sekä varmistamaan avoimuus, demokraattinen osallistuminen ja korruption torjunta oikeudenmukaisen jälleenrakennuksen edellytyksinä;

	y)	korostetaan, että geopoliittiset jännitteet lisääntyvät arktisella alueella, mihin vaikuttavat kilpailu luonnonvaroista ja sotilaallisen läsnäolon lisääntyminen; ilmaistaan syvä huolestuminen siitä, että Venäjä horjuttaa alueen turvallisuutta ja harjoittaa alueella strategisia toimia; painotetaan, että on tärkeää kunnioittaa Tanskan kuningaskunnan ja Grönlannin suvereniteettia ja alueellista koskemattomuutta sekä Grönlannin kansan itsemääräämisoikeutta, ja todetaan, että Grönlannin väestö vastustaa voimakkaasti kaikkia ulkoisia yrityksiä muuttaa tätä asemaa ilman sen vapaata tahtoa ja suostumusta; kehotetaan EU:ta ja sen kumppaneita tukemaan Tanskaa ja Grönlantia alueen vakauden turvaamisessa ulkoisten geopoliittisten paineiden alla muun muassa tehostamalla arktista yhteistyötä; korostetaan, että EU:n ja YK:n on keskityttävä vahvemmin vakauteen, rakentavaan vuoropuheluun sekä kansainvälisen oikeuden ja YK:n peruskirjan täydelliseen kunnioittamiseen arktisissa asioissa;
	y)	korostetaan, että geopoliittiset jännitteet lisääntyvät arktisella alueella, mihin vaikuttavat kilpailu luonnonvaroista ja sotilaallisen läsnäolon lisääntyminen; ilmaistaan syvä huolestuminen siitä, että Venäjä horjuttaa alueen turvallisuutta ja harjoittaa alueella strategisia toimia; painotetaan, että on tärkeää kunnioittaa Tanskan kuningaskunnan ja Grönlannin suvereniteettia ja alueellista koskemattomuutta sekä Grönlannin kansan itsemääräämisoikeutta, ja todetaan, että Grönlannin väestö vastustaa voimakkaasti kaikkia ulkoisia yrityksiä muuttaa tätä asemaa ilman sen vapaata tahtoa ja suostumusta; kehotetaan EU:ta ja sen kumppaneita tukemaan Tanskaa ja Grönlantia alueen vakauden turvaamisessa ulkoisten geopoliittisten paineiden alla muun muassa tehostamalla arktista yhteistyötä; korostetaan, että EU:n ja YK:n on keskityttävä vahvemmin vakauteen, rakentavaan vuoropuheluun sekä kansainvälisen oikeuden ja YK:n peruskirjan täydelliseen kunnioittamiseen arktisissa asioissa; ei hyväksytä Yhdysvaltojen Grönlantia koskevia uhkauksia; torjutaan kaikki YK:n peruskirjan vastaiset uhkaukset, painostus tai väitteet alueiden hankinnasta, erityisesti jos ne ovat uhkailun tai voimankäytön kiellon periaatteen vastaisia;

	aa)	ilmaistaan syvä huolestuminen jatkuvista sotilaallisista toimista Lähi-idässä sekä Iranin ja sen puolesta toimivien alueellisten terrorijärjestöjen epävakautta lisäävästä roolista; korostetaan, että Yhdysvaltojen ja Israelin hyökkäykset tehdään sääntöpohjaisen monenvälisen järjestelmän ulkopuolella; ilmaistaan täysi solidaarisuus ja tuki Iranin kansalle, tuomitaan ankarasti Iranin hallinto rauhanomaisten mielenosoitusten väkivaltaisesta tukahduttamisesta, joukkomurhista sekä mielivaltaisista pidätyksistä ja teloituksista ja kehotetaan perustamaan riippumaton YK:n tiedonhankintavaltuuskunta ja tekemään täyttä yhteistyötä sen kanssa, jotta voidaan varmistaa vastuuvelvollisuus kaikista kansainvälisen ihmisoikeuksia koskevan oikeuden ja kansainvälisen humanitaarisen oikeuden vakavista loukkauksista; suhtaudutaan myönteisesti YK:n turvallisuusneuvoston päätöslauselmaan 2817 (2026), jossa tuomitaan erittäin ankarasti Iranin iskut Bahrainia, Kuwaitia, Omania, Qataria, Saudi-Arabiaa, Yhdistyneitä arabiemiirikuntia, Jordaniaa ja Irakia vastaan ja vaaditaan lopettamaan ne välittömästi; tuomitaan myös Iranin iskut Israelia vastaan; tehostetaan diplomaattisia ponnisteluja monenvälisillä foorumeilla ja pyritään tiiviimpään yhteistyöhön alueella olevien EU:n kumppanien kanssa, jotta voidaan edistää jännitteiden lieventämistä, jälleenrakentamista, merkityksellistä vuoropuhelua ja kestävää alueellista vakautta kansainvälisen oikeuden ja YK:n periaatteiden mukaisesti; harkitaan Libanonin valtiorakenteiden vahvistamista vakauden avaintekijänä;
	aa)	tuomitaan Yhdysvaltojen ja Israelin hyökkäykset, jotka loukkaavat tahallisesti kansainvälistä oikeutta ja tehdään sääntöpohjaisen monenvälisen järjestelmän ulkopuolella; tuomitaan ankarasti Israelin joukkojen siviiliväestöön ja -infrastruktuuriin kohdistamat summittaiset hyökkäykset, jotka saattavat olla kansainvälisen humanitaarisen oikeuden mukaan sotarikoksia; palautetaan mieliin, että Israelilla on miehitysvaltana velvollisuus noudattaa kaikilta osin kansainvälistä oikeutta, mukaan lukien siviilien suojelu ja kollektiivisten rangaistusten kielto, ja vaaditaan vastuuvelvollisuutta kaikista tehdyistä rikkomuksista; ilmaistaan vakava huolestuminen Israelin Iraniin tekemistä iskuista johtuvien lapsiuhrien suuresta määrästä; pannaan merkille, että kansainvälisten järjestöjen mukaan konfliktin alkamisen jälkeen on kuollut tai loukkaantunut satoja lapsia, mukaan lukien 165 koulutyttöä Minabissa tapahtuneessa joukkomurhassa, jonka aiheutti Yhdysvaltojen ilmaisku, sekä ainakin 200 lasta pelkästään Iranissa; ilmaistaan syvä huolestuminen jatkuvista sotilaallisista toimista Lähi-idässä sekä Iranin ja sen puolesta toimivien alueellisten terrorijärjestöjen epävakautta lisäävästä roolista; ilmaistaan täysi solidaarisuus ja tuki Iranin kansalle, tuomitaan ankarasti Iranin hallinto rauhanomaisten mielenosoitusten väkivaltaisesta tukahduttamisesta, joukkomurhista sekä mielivaltaisista pidätyksistä ja teloituksista ja kehotetaan perustamaan riippumaton YK:n tiedonhankintavaltuuskunta ja tekemään täyttä yhteistyötä sen kanssa, jotta voidaan varmistaa vastuuvelvollisuus kaikista kansainvälisen ihmisoikeuksia koskevan oikeuden ja kansainvälisen humanitaarisen oikeuden vakavista loukkauksista; suhtaudutaan myönteisesti YK:n turvallisuusneuvoston päätöslauselmaan 2817 (2026), jossa tuomitaan erittäin ankarasti Iranin iskut Bahrainia, Kuwaitia, Omania, Qataria, Saudi-Arabiaa, Yhdistyneitä arabiemiirikuntia, Jordaniaa ja Irakia vastaan ja vaaditaan lopettamaan ne välittömästi; tuomitaan myös Iranin iskut Israelia vastaan; tehostetaan diplomaattisia ponnisteluja monenvälisillä foorumeilla ja pyritään tiiviimpään yhteistyöhön alueella olevien EU:n kumppanien kanssa, jotta voidaan edistää jännitteiden lieventämistä, jälleenrakentamista, merkityksellistä vuoropuhelua ja kestävää alueellista vakautta kansainvälisen oikeuden ja YK:n periaatteiden mukaisesti; harkitaan Libanonin valtiorakenteiden vahvistamista vakauden avaintekijänä; kehotetaan kaikkia osapuolia ryhtymään monenvälisissä puitteissa aitoihin diplomaattisiin toimiin, joilla pyritään jännitteiden liennyttämiseen ja jälleenrakentamiseen sekä kansainväliseen oikeuteen ja keskinäiseen kunnioitukseen perustuvan kestävän alueellisen turvallisuusarkkitehtuurin edistämiseen; korostetaan, että Lähi-idässä ei voida saavuttaa pitkän aikavälin vakautta sotilaallisella pakottamisella vaan se edellyttää osallistavaa vuoropuhelua ja oikeudellisten normien noudattamista;

	aa a)	tuomitaan jyrkästi siviilikohteisiin, kuten kouluihin ja asuinalueille, kohdistetut hyökkäykset, joissa on kuollut lapsia ja jotka saattavat olla vakavia kansainvälisen humanitaarisen oikeuden loukkauksia; muistutetaan, että siviilikohteisiin kohdistuvien iskujen kielto on yksi kansainvälisen humanitaarisen oikeuden perustavanlaatuisimpia periaatteita, muistutetaan lisäksi, että lapsilla on kansainvälisen oikeuden nojalla oikeus erityiseen suojeluun, ja vaaditaan täyttä vastuuvelvollisuutta kaikista heihin kohdistuvista loukkauksista;

	ab)	pannaan merkille 17. marraskuuta 2025 Gazan konfliktin lopettamista koskevasta kattavasta suunnitelmasta annettu YK:n turvallisuusneuvoston päätöslauselma 2803, joka on askel kohti vuoropuhelun lisäämistä ja luottamuksen rakentamista kaikkien asianomaisten sidosryhmien kesken sekä uskottava polku kohti kahden valtion ratkaisua; korostetaan, että on tärkeää tutkia edelleen mahdollisten uusien mekanismien ja YK:n peruskirjan mukaisten olemassa olevien kansainvälisten rauhan ja turvallisuuden rakenteiden välisiä synergioita ja yhteistyötä; tehdään aktiivisesti yhteistyötä jäsenvaltioiden kanssa sellaisen pysyvän tulitauon aikaansaamiseksi, joka pannaan tehokkaasti täytäntöön ja jota noudatetaan, sekä kahden valtion ratkaisun toteuttamiseksi kaikilta osin; tuomitaan kaikki kansainvälisen humanitaarisen oikeuden loukkaukset, myös sotarikokset;
	ab)	pannaan merkille 17. marraskuuta 2025 Gazan konfliktin lopettamista koskevasta kattavasta suunnitelmasta annettu YK:n turvallisuusneuvoston päätöslauselma 2803, joka on askel kohti vuoropuhelun lisäämistä ja luottamuksen rakentamista kaikkien asianomaisten sidosryhmien kesken sekä uskottava polku kohti kahden valtion ratkaisua; korostetaan, että on tärkeää tutkia edelleen mahdollisten uusien mekanismien ja YK:n peruskirjan mukaisten olemassa olevien kansainvälisten rauhan ja turvallisuuden rakenteiden välisiä synergioita ja yhteistyötä; tehdään aktiivisesti yhteistyötä jäsenvaltioiden kanssa sellaisen pysyvän tulitauon aikaansaamiseksi, joka pannaan tehokkaasti täytäntöön ja jota noudatetaan, sekä kahden valtion ratkaisun toteuttamiseksi kaikilta osin; tuomitaan kaikki kansainvälisen humanitaarisen oikeuden loukkaukset, myös Israelin tekemät sotarikokset; katsotaan, että Israel nyt osoittanut hyvin selvästi rikkovansa useita kansainvälisen oikeuden mukaisia sääntöjä ja velvoitteita ja että se epäonnistunut pahasti joukkotuhontana pidettävän rikoksen estämisessä rikkoen räikeästi Kansainvälisen tuomioistuimen määräyksiä;

	ab a)	tuomitaan Israelin harjoittama ennennäkemätön siviilien tappaminen ja haavoittaminen, väestön laajamittainen pakkosiirto ja sairaaloiden ja lääkintätilojen järjestelmällinen tuhoaminen Gazassa; tuomitaan lisäksi Israelin toteuttama humanitaarisen avun saarto, joka saattaa olla nälänhädän käyttöä sodankäynnin välineenä; tuomitaan Israelissa ehdotettu palestiinalaisiin kohdistuva ”kuolemanrangaistuslaki”; katsotaan, että Israel nyt osoittanut hyvin selvästi rikkovansa useita kansainvälisen oikeuden mukaisia sääntöjä ja velvoitteita sekä EU:n ja Israelin assosiaatiosopimuksen1 a 2 artiklaa ja että se epäonnistunut joukkotuhontana pidettävän rikoksen estämisessä sivuuttaen Kansainvälisen tuomioistuimen määräykset; keskeytetään näin ollen EU:n ja Israelin välisen assosiaatiosopimuksen soveltaminen;

______________
1 a Euro-Välimeri-sopimus Euroopan yhteisöjen ja niiden jäsenvaltioiden sekä Israelin valtion välisestä assosioinnista (EYVL L 147, 21.6.2000, s. 3, ELI: http://data.europa.eu/eli/agree_internation/2000/384/oj).

	ab b)	keskeytetään EU:n ja Israelin assosiaatiosopimuksen soveltaminen ja harkitaan uudelleen, pitääkö EU voimassa sopimuksen, jolla edistetään sellaisen valtion legitimointia ja rahoittamista, joka tekee rikoksia ihmisyyttä vastaan ja sotarikoksia;

	ab c)	kehotetaan lopettamaan kaikki asevienti Israeliin noudattaen neuvoston yhteistä kantaa 2008/944/YUTP1 a sekä joukkotuhontana pidettävän rikoksen ehkäisemiseksi ja rankaisemiseksi tehdyn yleissopimuksen I artiklasta ja III artiklan e alakohdasta johtuvia velvoitteita, koska tällaisia aseita käytetään sotarikoksiin; korostetaan, että jos tällaisia siirtoja ei pysäytetä, on olemassa vakava vaara joutua osalliseksi sotarikoksiin ja joukkotuhontaan;
______________
1 a Neuvoston yhteinen kanta 2008/944/YUTP, vahvistettu 8. joulukuuta 2008, sotilasteknologian ja puolustustarvikkeiden viennin valvontaa koskevien yhteisten sääntöjen määrittämisestä (EUVL L 335, 13.12.2008, s. 99, ELI: http://data.europa.eu/eli/compos/2008/944/oj).

